[{"text_idx": "#000000", "text": "Aurretik ezagutzarik izan gabe bideo-jokoak egiten ikasteko tailerra antolatu du Games Academyk Kuartangon"}, {"text_idx": "#000003", "text": "Aldez aurretik ezagutzarik izan gabe bideo-jokoak sortzeko tailer horien helburua bertaratutakoei aurretik eskura izan ez dituzten tresnen erabilera hurbiltzea da. Helburua bideo-jokoen garapenera modu errazean hurbiltzea da. Bestalde, parte-hartzaileek bideo-jokoen lehen mailak, mekanikak eta menuak sortu ahal izango dituzte, oso tresna bisual errazak erabiliz, eta, horrela, lehen hartu-eman atsegina eta erraza izango dute bideo-jokoen munduarekin. Gainera, hutsetik hasita joko bat egin ahal izango dute."}, {"text_idx": "#000004", "text": "\u201cTailerren helburua bertaratutakoen jakin-mina eta interesa piztea da, erabiltzen ikasiko dituzten doako tresnekin etxetik bideo-jokoak egiten eta ikasten jarraitu ahal izan dezaten. Azken batean, mundu mailan eta gure herrialdean etengabe hazten ari den sektorean bokazioa piztea da helburua\u201d, Games Academy-tik azaldu dutenez."}, {"text_idx": "#000005", "text": "Bideo-jokoak goraka ari diren sektoreak dira, eta finkatuta dauden lurraldeetan negozio-gaitasuna eta aberastasuna sortzeko ahalmena era esponentzialean handitzen dute urtero. Azken ikerketen arabera, Espainian dauden 435 estudioek 1.105 milioi euro baino gehiago fakturatu zituzten 2020an, aurreko urtean baino %20 gehiago, eta 7.500 pertsona baino gehiagori eman zieten lana. Datozen urteetarako hazkunde-aurreikuspenak ikusgarriak dira; izan ere, 4 urte baino gutxiagoan fakturazioa bikoiztu egingo da, ia 2.300 milioi eurora iritsiz, eta 11.000 pertsona baino gehiagori emango die enplegua. Bideo-joko horiek diseinatzeko eta garatzeko behar diren profilak askotarikoak dira, eta horrek esan nahi du sektore horretan interesa duten gazteek aukera ugari izango dituztela."}, {"text_idx": "#000006", "text": "Tailerra doakoa da, baina aldez aurretik izena eman beharko da gamesacademy.eus helbidean, izena zein adina aipatuz. Parte-hartzaileek ez dute gaiari buruzko aldez aurreko ezagutzarik izan beharko."}, {"text_idx": "#000007", "text": "F2P Campus munduko Free-To-Play bideojokoen lehen campusak amaiera emango dio bere 4. edizioari azken Demo Day batekin, eta 2 hilabeteko lanaren ondoren egin dituzten aurrerapausoak erakutsiko dituzte parte hartu duten 5 taldeek\nAurretik ezagutzarik izan gabe bideo-jokoak egiten ikasteko tailerra antolatu du Games Academyk Kuartangon\n2023ko Gazte Ekintzailetzako Beken Amaiera Jardunaldia\nF2P Campusaren laugarren edizioa, munduko free-to-play bideojokoen lehen campus azeleratzailea, hasi da Gasteizen. Turkiako, Txileko eta Kubako taldeek eta Kataluniako bi taldek parte hartuko dute\nRepsol Fundazioak Arabako bi startup sartu ditu Ekintzaileen Funtsak hautatutako 6 startup horien artean"}, {"text_idx": "#000008", "text": "Arlo teknikoan, ekoizpen zein finantza"}, {"text_idx": "#000011", "text": "Prestakuntza hobetu nahi duten soslaien trebakuntza eta kalitatea hobetzen dugu."}, {"text_idx": "#000012", "text": "Jarduera berriak garatzeko tokiak eskaintzen ditugu"}]